**En bild som visar person, klädsel, person, slips

Automatiskt genererad beskrivning**

Financirano s strani Evropske unije. Izražena stališča in mnenja so zgolj stališča in mnenja avtorja(-ev) in ni nujno, da odražajo stališča in mnenja Evropske unije ali Evropske izvajalske agencije za izobraževanje in kulturo (EACEA). Zanje ne moreta biti odgovorna niti Evropska unija niti EACEA. Koda projekta: 2023-2-SE02-KA220-YOU-000171087

**Mikael Daoud**

**Švedska**

**Spreminjanje tega, kar je narobe**

***Ta zgodba je bila razvita v okviru projekta***

***„SkillsXcellerate: Opolnomočenje mladih na poti do samostojnosti s pomočjo podjetništva“***

***Pričujoče gradivo je bilo razvito v sklopu drugega delovnega paketa, druge aktivnosti, Najboljše prakse.***

**KAKO IN KDAJ JE MIKEAL ZAČEL SVOJO PODJETNIŠKO POT**

Podjetje v katerem deluje Mikael je lastnik mladinskega doma, ki je namenjen podpori mladim z diagnozo nevropsihološke motnje. Osredotoča se na ustvarjanje vzpodbudnega okolja za otroke, ki se soočajo z izzivi v šoli ali v socialnem okolju in jim pomaga pri tem, da se rešijo občutka „invalidnosti“ in ga zamenjajo z občutkom „polnopravnega“ člana družbe. Pri začetnem financiranje podjetja so sodelovali z vlagatelji po imenu „Investor Stomak“, kar je predstavljalo ključno vlogo pri zagonu podjetja. V okviru njihovega dogovora je investitor postal ključni deležnik.

Glede na stroge zahteve švedskega sistema socialnega varstva je mladinski dom za svoje delovanje potreboval dovoljenje socialnih služb. Njihova strategija trženja je močno odvisna od sodelovanja s temi socialnimi službami. Poleg tega uporabljajo brošure, plakate in koncept „hiše odprtih vrat“, da bi dosegli potencialne uporabnike in njihove družine.

Mikael, gonilna sila mladinskega doma, ima bogate izkušnje v švedskem zdravstvenem sistemu. Ker je opravljal vodstvene funkcije v več domovih, ki jih je financirala država, je prepoznal priložnosti za izboljšanje oskrbe. Mikaela je spodbudila želja, da bi izzval in izboljšal vladne metode, zato je ustanovil svoj mladinski dom. Mikael se je posvečal področju zdravstvenega varstva vse od konca srednje šole in je pri 28 letih ustanovil to plemenito podjetje.

S pomočjo mešanice strasti, izkušenj in strateških partnerstev se Mikaelov mladinski dom trudi spremeniti življenja mladih ter jim pomagati, da postanejo polnopravni in uspešni člani družbe.

**KAKO JE MIKAEL RAZVIJAL SVOJE PODJETJE**

Glavni izziv je bil zagotoviti ustrezno finančno podporo, saj je za ustanovitev mladinskega doma treba upoštevati številne in nemalokrat zapletene predpise. Pridobitev zemljišča, vzpostavitev nastanitvenih zmogljivosti in zaposlitev kvalificiranega osebja so bistveni elementi, zato je postopek dolgotrajen in zapleten. Da bi premagal te ovire, je Mikael poiskal strokovne nasvete pri strokovnjakih iz panoge, poslužil pa se je tudi obsežnega mreženje.

Sam projekt se še razvija, kar je predvsem posledica izzivov pri certificiranju, saj zahteva natančno pozornost in upoštevanje regulativnih standardov. Zato so večja promocijska prizadevanja in pobude za prepoznavnost zaenkrat preložene na poznejšo fazo. Sprva je Mikael raziskoval možnost za potencialno partnerstvo, ki je zahtevalo previsoke najemnine za nastanitvene zmogljivosti. Po temeljitem premisleku se je odločil, da se partnerstvu odpove in začne znova.

Kljub neuspehom je bil z izkušnjami in plodnim sodelovanjem z vladnimi agencijami dosežen velik napredek.

**KAKŠNI SO MIKAELOVI NAČRTI ZA PRIHODNOST**

Mikael si želi vzpostaviti stanovanjski kompleks mladinskega doma, ki bi zagotavljal stalno podporo posameznikom tudi v odrasli dobi. Glavni cilj podjetja je zagotoviti vseživljenjsko pomoč tistim osebam z diagnozo, ki to potrebujejo. Na dveh hektarjih zemljišča, s katerimi operirajo, želijo razširiti prostore in vključiti dejavnosti, ki bodo obogatile življenja njihovih stanovalcev in njihovemu obstoju vdihnile smisel.

Vizija za prihodnost vključuje odprtje dodatnih domov za mlade po vsej državi, s čimer bi razširili doseg in vpliv svojih storitev. Delo z ljudmi pomeni nenehno učenje, zato se zaposleni redno udeležujejo seminarjev in izobraževalnih programov, da bi razširili svoje znanje in izboljšali svoje poslovanje. Mikaelova oprtosti in pripravljenost na učenje kažeta na njegovo zavezanost po nenehnih izboljšavah in doseganju višjih ravni.

**KAKŠNI SO MIKAELOVI NASVETI ZA MLADE, KI RAZMIŠLJAJO O PODJETNIŠKI POTI**

Z odprtjem svojega podjetja se lahko pod lastnimi pogoji lotite nečesa, kar je vam pomembno in na ta način prispevate k izboljšanju obstoječih konceptov in dosežete pozitivne spremembe v družbi. Prav raznolika paleta pristopov resnično bogati družbo, vendar zahteva ogromno truda – pogosto več, kot se zdi na prvi pogled. Pri tem je najpomembnejša potrpežljivost, saj je treba vsako odločitev skrbno pretehtati. Za vsako ceno se je treba na primer izogibati naglici.

Čas je dragocena dobrina, ki dopušča malo prostora za nepotrebne dejavnosti. Za uspeh je potrebna kar se da velika predanost podjetju, nenehno je potrebno iskati možnosti za izboljšave in ohranjati neomajno strast do dela. Pot, ki jo ponuja podjetništvo služi kot neprimerljiva učna izkušnja, ki poudarja pomen natančnega načrtovanja in odločnega izvajanja. Strah ne bi smel onemogočiti dejanja – pogum je ključnega pomena za uresničitev vizije.



Vir: Canva stock.

Srečno **MIKAEL**!

Če bi radi izvedeli več o Mikaelovem podjetju, ga lahko kontaktirate preko

Emaila: <Mikaeldaoud16@gmail.com>

Uporaba vsebin pod licencami CC BY-ND-SA 4.0